rahoitushakemus KIERTOTALOUDEN INVESTOINTI- JA KEHITTÄMISHANKKEISIIN MYÖNNETTÄVÄSTÄ AVUSTUKSESTA

1. Hankkeen perustiedot

|  |
| --- |
| Hankkeen nimi      |
| Haettava avustus (euroa)      |
| Hankkeen käyttöaika (käyttöaikaa voidaan myöntää 30.6.2023 saakka)      |

1. Hakija

|  |
| --- |
| Hakijan virallinen nimi      |
| Postiosoite      |
| Y-tunnus      | Pankkiyhteys IBAN      | BIC      |
| Toimiala      | [ ]  pk-yritys[ ]  suuri yritys | Henkilöstön määrä      |
| **Hankkeen vastuullinen johtaja** |
| Nimi      |
| Asema      |
| Organisaatio      |
| Puhelinnumero      | Sähköposti      |
| **Hankkeen yhteyshenkilö (jos eri kuin vastuullinen johtaja)** |
| Nimi      |
| Asema      |
| Organisaatio      |
| Puhelinnumero      | Sähköposti      |

1. Yhteishankkeeseen osallistuvien yritysten tiedot (Ohje yhteishankkeena toteutettavasta hankkeesta liitteessä 3)
2. Hakijan de minimis –tuet

Onko hakijalle myönnetty kuluvan ja kahden edellisen verovuoden aikana de minimis –tukea

[ ] Ei [ ] Kyllä, tarkempi selvitys oheisessa taulukossa

|  |  |  |  |
| --- | --- | --- | --- |
| **Tuen myöntäjä** | **Tuen laatu** | **Tuen määrä (euro)** | **Myöntämispäivämäärä** |
|  |  |  |  |
|  |  |  |  |
|  |  |  |  |

1. Hankkeeseen haetut ja myönnetyt muut julkiset avustukset mukaan lukien Euroopan unionin myöntämät tuet

Onko hakijalle myönnetty kuluvan ja kahden edellisen verovuoden aikana de minimis –tukea

[ ] Ei [ ] Kyllä, tarkempi selvitys oheisessa taulukossa

|  |  |  |  |
| --- | --- | --- | --- |
| **Tuen myöntäjä** | **Tuen laatu** | **Tuen määrä (euro)** | **Myöntämispäivämäärä** |
|  |  |  |  |
|  |  |  |  |
|  |  |  |  |

1. Hankkeen tiivistelmä

|  |
| --- |
| Hankkeen nimi      |
| Hankkeen tiivistelmä (voidaan antaa julkisuuteen)      |
| Hankkeen tarkoitus      |
| Hankkeen keskeiset toimenpiteet ja aikataulu (tarkempi hankesuunnitelma liitetään hakemukseen)      |
| Hankkeen tavoitteet      |
| Alkamisajankohta      | Päättymisajankohta      |
| Hankkeen kiertotaloudelliset vaikutukset      |
| Hankkeen innovaatio- ja ympäristövaikutukset      |
| Hankkeen työllisyysvaikutukset      |
| Avustuksen kannustava vaikutus kiertotalouden edistämiseksi      |

1. Kustannukset ja rahoitus

Hakija voi hakea hankkeeseen vain joko kehittämis- tai investointiavustusta. Täytä alta sen mukainen kustannusarvio.

Jos kyseessä on kehittämishanke (avustuksen enimmäismäärä 50 % hankkeen hyväksyttävistä kokonaiskustannuksista), täytetään alla oleva kustannusarviolomake. Kehittämishankkeena pidetään merkittävien investointien vaatimia selvityksiä, investointeihin liittyvien toimijoiden yhteistyötä tai prosessien ja materiaalivirtojen yhdistämistä edistävien verkostojen ja yhteistoiminnan luomista sekä työllisyyttä tukevien kiertotalouden innovatiivisten ratkaisujen toteuttamista. Kustannukset esitetään ilman arvonlisäveroa, ellei hakijalla ole esittää verottajalta saatua tai muuta riittävää selvitystä siitä, että kustannuksista ei ole mahdollista saada arvonlisäveron palautusta.

|  |  |
| --- | --- |
|  | **YHTEENSÄ** |
| **Palkat sivukuluineen** |       |
| **Matkakustannukset (valtion matkustussäännön mukaan)** |       |
| **Ostopalvelut (asiantuntijapalvelut, tietohankinnat, yms.)** |       |
| **Muut hankkeen toteuttamisesta välittömästi aiheutuneet eritellyt kustannukset** |       |
| **Välilliset kustannukset** |       |
| **YHTEENSÄ** |  |
| **Haettu valtionavustus** |  |

Jos kyseessä on investointihanke (avustuksen enimmäismäärä 25 % hankkeen hyväksyttävistä kokonaiskustannuksista), täytetään alla oleva kustannusarviolomake. Kustannukset esitetään ilman arvonlisäveroa, ellei hakijalla ole esittää verottajalta saatua tai muuta riittävää selvitystä siitä, että kustannuksista ei ole mahdollista saada arvonlisäveron palautusta.

|  |  |
| --- | --- |
|  | **YHTEENSÄ** |
| **Koneiden ja laitteiden sekä aineettoman oikeuden hankinnasta aiheutuviin kustannuksiin** |       |
| **Rakennuksen, rakennelman tai rakenteen rakentamisessa, korjaamisessa tai laajentamisessa tarvittavien aineiden ja tarvikkeiden hankkimisesta aiheutuviin kustannuksiin sekä niihin kiinteästi liittyvien laitteiden hankkimisesta, suunnittelusta ja työpalkoista aiheutuviin kustannuksiin** |       |
| **Tietoverkkojen ja muiden vastaavien verkkojen suunnittelusta, rakentamisesta, ja laitehankinnoista sekä verkkojen rakentamiseksi ja käyttämiseksi välttämättömien käyttöoikeuksien hankinnasta aiheutuviin kustannuksiin** |       |
| **Investoinnin käyttöönotosta ja käyttöönoton edellyttämästä käyttöhenkilökunnan koulutuksesta aiheutuviin kustannuksiin** |       |
| **YHTEENSÄ** |  |
| **Haettu valtionavustus** |  |

Rahoitussuunnitelma €

|  |  |
| --- | --- |
|  | **YHTEENSÄ** |
| Kustannusarvio |       |
| **Rahoitus** |  |
| Oma rahoitus |       |
| Yksityinen rahoitus |       |
| Muu julkinen rahoitus |       |
| Kunnan rahoitus |       |
| **YHTEENSÄ** |  |

|  |
| --- |
| Mahdolliset hankkeesta saatavat tulot.      |

1. Allekirjoitus

|  |  |
| --- | --- |
| Paikka       | Päiväys      |
| Allekirjoitus (nimenkirjoitusoikeuden omaava henkilö)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Allekirjoittajan asema organisaatiossa     Nimenselvennys      |

1. Hakemuksen liitteet

|  |
| --- |
| [ ]  Hankesuunnitelma[ ]  Liiketoimintasuunnitlema[ ]  Tilinpäätöstiedot (tuloslaskelma, tase, tilinpäätöksen liitetiedot, tilintarkastus- ja toimintakertomus)[ ]  Kaupparekisteriote[ ]  Verovelkatodistus[ ]  Todistus ennakkoperintärekisteriin kuulumisesta |

Hakemus liitteineen toimitetaan 16.11.2021 klo 16.15 mennessä sähköpostilla: **kirjaamo.tem@gov.fi** **ja kopiona (cc) TEM:n yhteyshenkilölle ulla.palander@gov.fi**

Liite 1

**TIETOJA RAHOITUKSESTA**

1. **Mihin valtionavustus on tarkoitettu?**

Määrärahan (momentti 32.20.44 Kiertotalouden investointituki) käyttötarkoitukset on määritelty talousarviossa. Varojen käyttöön sovelletaan valtionavustuslakia (688/2001), Euroopan Komission vähämerkityksistä tukea koskevaa asetusta (EU 1407/2013), valtioneuvoston asetusta (604/2020) kiertotalouden investointi- ja kehittämishankkeisiin myönnettävästä avustuksesta sekä tätä ohjetta.

Kalatalouden alalla toimivien yritysten tuesta säädetään Euroopan unionin toiminnasta tehdyn sopimuksen 107 ja 108 artiklan soveltamisesta vähämerkityksiseen tukeen kalastus- ja vesiviljelyalalla annetussa komission asetuksessa (EU) Nro 717/2014. Maatalouden alalla toimivien yritysten tuesta säädetään Euroopan unionin toiminnasta tehdyn sopimuksen 107 ja 108 artiklan soveltamisesta vähämerkityksiseen tukeen maatalousalalla annetussa komission asetuksessa (EU) Nro 1408/2013.

Investointituki on tarkoitettu innovatiivisten tulevaisuuden kiertotalousratkaisujen edistämiseen. TEM:n myöntämällä tuella pyritään kattamaan hankkeita, jotka kohdistuvat kotimaassa tehtävien kiertotalouden investointien vauhdittamiseen sellaisissa tapauksissa, joissa esim. Business Finlandin instrumentit eivät ole sopivia. Avustuksen käyttö rajataan investointeihin ja kehittämishankkeissa merkittävien investointien vaatimiin selvityksiin sekä investointeihin liittyvien toimijoiden yhteistyötä tai prosessien ja materiaalivirtojen yhdistämistä edistävien verkostojen ja yhteistoiminnan luomiseen tai työllisyyttä tukevien kiertotalouden innovatiivisten ratkaisujen toteuttamiseen.

Hankkeiden avulla pyritään vaikuttamaan uusien työpaikkojen syntymiseen, ilmastotavoitteiden saavuttamiseen ja yritysten ja muiden toimijoiden toimintatapojen muutokseen kiertotalouden tavoitteiden saavuttamiseksi. Tavoitteena on materiaalin käytön vähentäminen, kokonaistehokkuus osaoptimoinnin sijaan, ympäristövaikutusten pienentäminen, aineettoman arvonluonnin kasvattaminen, uusiutumattomien raaka-aineiden kierron parantaminen, uusiutuvien materiaalien monipuolinen ja mahdollisimman pitkään pitävä käyttö tai digitalisaatioon ja palveluihin perustuva uudenlainen tapa korvata tarpeen täyttäminen.

Avustettavien hankkeiden on esitettävä riittävät vaikuttavuusarviot toiminnan innovatiivisuudesta, työllistävyydestä ja merkityksestä kiertotalouden edistämiseen.

1. **Vähämerkityksinen eli de minimis –tuki**

De minimis –tuella tarkoitetaan vähämerkityksistä julkista tukea, jonka määrä on enintään yhteensä 200 000 euroa yhtä yritystä kohden nykyisen ja kahden edellisen verovuoden ajanjaksolla. EU-oikeudessa yrityksen käsite määritellään varsin laajasti. Ratkaisevaa on, harjoittaako organisaatio taloudellista toimintaa, jossa on kyse tavaroiden tai palvelujen tarjoamisesta tietyillä markkinoilla. Myös voittoa tavoittelemattomat tai yleishyödylliset tahot kuten yhdistykset, innovaatiovälittäjät (teknologiakeskukset ja yrityshautomot), kunnalliset kehittämisyhtiöt sekä kolmannen sektorin järjestöt kuuluvat siten EU:n valtiontukisääntöjen ja de minimis –asetuksen piiriin, jos ne harjoittavat taloudellista toimintaa tai jos muut valtiontuen kriteerit täyttyvät.

1. **Avustuksen käyttötarkoitus**

Avustusta saa käyttää kiertotalouden ekosysteemin kehittämistä tukeviin

1) kiertotaloutta edistäviin teknologisiin tai muihin uusia toimintatapoja tai palveluita tukeviin investointeihin;

2) kiertotaloutta edistävien investointien käynnistämiseksi tarvittaviin selvityksiin ja verkostoihin;

3) työllisyyttä tukevien kiertotalouden innovatiivisten ratkaisujen toteuttamiseen.

1. **Avustuksen saajat**

Avustusta voidaan myöntää Suomessa rekisteröidylle taloudellista toimintaa harjoittavalle yhtiölle.

Avustusta työllisyyttä tukevien kiertotalouden innovatiivisten ratkaisujen toteuttamiseen liittyvään hankkeeseen voidaan myöntää myös sellaiselle julkis- tai yksityisoikeudelliselle oikeushenkilölle, jonka pääasiallinen tarkoitus on muu kuin taloudellinen toiminta tai jonka toiminnan ensisijainen päämäärä ei ole voiton tavoittelu.

Jos hankkeen toteuttamiseen osallistuu enemmän kuin yksi organisaatio, avustus voidaan myöntää ja maksaa avustuksen saajalle, joka on sitoutunut vastaamaan avustuksen käytöstä koko hankkeessa ja toimii hankkeen koordinaattorina. Yhteishankkeeseen osallistuvat organisaatiot vahvistavat osallistumisensa yhteishankkeeseen aiesopimuksella, joka liitetään tähän hakemukseen.

Avustuksen saaja toimii hankkeen koordinaattorina ja vastaa hankkeen etenemisestä, yhteisen loppuraportin koostamisesta sekä avustuksen maksamisesta hankkeeseen osallistuville organisaatioille TEM:n myöntämän päätöksen mukaisesti. Jokainen hankkeeseen osallistuva organisaatio on velvollinen esittämään loppuraportin yhteydessä itselleen syntyneet kulut omasta kirjanpidostaan (pääkirjan otteet ja valtionavustuksen saajan vahvistus). Tarkemmat ohjeet yhteishankkeen organisoinnista liitteessä 3.

1. **Kehittämishankkeeseen hyväksyttävät kustannukset**

Kehittämishankkeessa avustusta voidaan myöntää kohtuullisiin ja hankkeen toteuttamisen kannalta tarpeellisiin kustannuksiin:

1) palkkakustannuksiin ja niihin liittyviin lakisääteisiin kustannuksiin;

2) matkakustannuksiin;

3) ostopalveluista aiheutuviin kustannuksiin;

4) muihin kuin 1-3 kohdassa hankkeen toteuttamisesta välittömästi aiheutuviin eriteltyihin kustannuksiin;

5) välillisiin kustannuksiin.

Tukea ei kuitenkaan myönnetä 1 kohdan mukaisiin palkkakustannuksiin siltä osin kuin ne ylittävät hakijaorganisaation vastaavasta työstä yleisesti maksaman palkat, eikä muihin palkkauksesta aiheutuviin kustannuksiin, jos ne eivät ole lakisääteisiä tai perustu työnantajaa velvoittavaan virka- tai työehtosopimukseen.

Välittömiä kustannuksia voivat olla esim. hankkeen toteuttamiseen vaadittavat koneet ja laitteet.

Välillisiä kustannuksia voivat olla esim. tilavuokra, toimistotarvikkeet, laitteistojen vuokrat.

Valtionavustuksen saajan tulee noudattaa hankinnoissaan lakia julkisista hankinnoista (1397/2016). Hankinnat on kilpailutettava niin, että voidaan varmistua avoimuudesta, tarjoajien tasapuolisesta ja syrjimättömästä kohtelusta sekä suhteellisuudesta asetetuissa vaatimuksissa. Jos tavaroiden, palveluiden tai suunnittelukilpailujen arvo on alle 60 000 euroa, hankintalakia ei sovelleta. Tämän arvon alle olevissa hankinnoissa tulee kuitenkin noudattaa hyvän hallinnon periaatteita ja VM:n Valtion hankintakäsikirjan 2017 osa II  ohjetta pienhankintojen kilpailuttamisesta <https://vm.fi/hankinnat>.

**Investointihankkeeseen hyväksyttävät kustannukset**

Investointihankkeessa avustusta voidaan myöntää kohtuullisiin ja hankkeen toteuttamisen kannalta tarpeellisiin;

1) koneiden ja laitteiden sekä aineettoman oikeuden hankinnasta aiheutuviin kustannuksiin;

2) rakennuksen, rakennelman tai rakenteen rakentamisessa, korjaamisessa tai laajentamisessa tarvittavien aineiden ja tarvikkeiden hankkimisesta aiheutuviin kustannuksiin sekä niihin kiinteästi liittyvien laitteiden hankkimisesta, suunnittelusta ja työpalkoista aiheutuviin kustannuksiin;

3) tietoverkkojen ja muiden vastaavien verkkojen suunnittelusta, rakentamisesta, ja laitehankinnoista sekä verkkojen rakentamiseksi ja käyttämiseksi välttämättömien käyttöoikeuksien hankinnasta aiheutuviin kustannuksiin;

4) investoinnin käyttöönotosta ja käyttöönoton edellyttämästä käyttöhenkilökunnan koulutuksesta aiheutuviin kustannuksiin.

Tukea ei kuitenkaan myönnetä investointihankkeesta aiheutuviin palkkakustannuksiin siltä osin kuin ne ylittävät hakijaorganisaation vastaavasta työstä yleisesti maksaman palkat, eikä muihin palkkauksesta aiheutuviin kustannuksiin jos ne eivät ole lakisääteisiä tai perustu työnantajaa velvoittavaan virka- tai työehtosopimukseen.

Valtionavustuksen saajan tulee noudattaa hankinnoissaan lakia julkisista hankinnoista (1397/2016). Hankinnat on kilpailutettava niin, että voidaan varmistua avoimuudesta, tarjoajien tasapuolisesta ja syrjimättömästä kohtelusta sekä suhteellisuudesta asetetuissa vaatimuksissa. Jos tavaroiden, palveluiden tai suunnittelukilpailujen arvo on alle 60 000 euroa tai rakennusurakoiden alle 160 000 euroa, hankintalakia ei sovelleta. Näiden arvojen alle olevissa hankinnoissa tulee kuitenkin noudattaa hyvän hallinnon periaatteita ja VM:n Valtion hankintakäsikirjan 2017 osa II  ohjetta pienhankintojen kilpailuttamisesta <https://vm.fi/hankinnat>.

1. **Valtionavustuksen ulkopuolelle jäävät kustannukset**

Valtionavustuksen ulkopuolelle jäävät muut kuin kohdissa 5 ja 6 luetellut kustannukset.

Valtionavustuksen ulkopuolelle jääviä kustannuksia ovat muun muassa:

1) ei-lakisääteiset, vapaaehtoiset henkilösivukustannukset kuten lisäeläkevakuutusmaksut, henkilökohtaiset

 jäsenmaksut

2) hyväntekeväisyyteen liittyvät kustannukset

3) edustus- ja vastaanottokustannukset sekä lahjat, ellei niitä ole erikseen perusteltu hakemuksessa ja

 hyväksytty valtionavustukseen

4) varaukset ja muut kustannukset sekä muut sekalaiset, vähäisiksi katsottavat kustannukset.

1. **Avustuksen enimmäismäärä**

Investointihankkeessa avustuksen enimmäismäärä on 25 prosenttia hankkeen hyväksyttävistä kokonaiskustannuksista ja muissa hankkeissa 50 prosenttia hyväksyttävistä kokonaiskustannuksista.

1. **Valtionavustuksen käyttö investointiin**

Jos valtionavustus on myönnetty tiettyä valtionavustuspäätöksessä määriteltyä käyttötarkoitusta varten käytettävän omaisuuden hankintaan tai perusparannukseen, omaisuutta ei saa käyttää pysyvästi muuhun kuin valtionavustuspäätöksessä määriteltyyn käyttötarkoitukseen eikä omaisuuden omistus- tai hallintaoikeutta luovuttaa toiselle valtionavustuspäätöksessä määrättynä valtionavustuksen kohteena olevan omaisuuden käyttöaikana. Valtionavustuspäätöksessä valtionavustuksen kohteena olevan omaisuuden käyttöajaksi saadaan määrätä enintään kymmenen vuotta valtionavustuksen tai sen viimeisen erän maksamisesta, ellei päätöksessä ole mainittu toisin.

Investointihankkeessa tulee olla ennen viimeisen erän maksamista investoinnin kokonaan toteutettu.

1. **Avustuksen hakeminen**

Avustushakemus tulee toimittaa työ- ja elinkeinoministeriöön ennen hankkeen aloittamista.

Investointihankkeen aloittamiseksi katsotaan käyttöomaisuuden hankkiminen, tuella rahoitettavan rakentamis-, muutos- tai parannustyön aloittaminen ja sitovan investointipäätöksen tekeminen.

Hakemukseen liitetään suunnitelma toteutettavasta hankkeesta kustannusarvioineen. Suunnitelmassa esitetään ne tiedot, jotka on mainittu liitteessä 2.

1. **Kertakorvaus**

Työ-ja elinkeinoministeriö voi hakemuksen perusteella päättää, että avustus hankkeeseen maksetaan kertakorvauksena, jos hankkeessa tehtävä työ tai tulos on selkeästi arvioitavissa. Hankkeelle kertakorvauksena myönnettävän avustuksen määrä voi olla enintään 50 000 euroa. Korvaus maksetaan, kun hyväksytyn suunnitelman mukaiset toimenpiteet on kokonaisuudessaan suoritettu.

Kertakorvausta haettaessa on toimitettava avustuksen määrittelyä varten yksityiskohtainen kustannusarvio perusteluineen sekä arvio ulkopuolisilta tehtävistä hankinnoista.

Kertakorvausta koskevassa avustuspäätöksessä on yksilöitävä hankkeessa tehtävä työ tai toimenpide niin, että hankkeen toteuttamisesta voidaan varmistua.

**Liite 2**

**OHJE HANKESUUNNITELMAN LAATIMISEEN**

Voit käyttää omaa hankesuunnitelmaa, jos siinä on esitetty tässä ohjeessa olevat tiedot.

**HANKKEEN NIMI**

**Tuen hakija, hankkeen toteutus, riskit ja aikataulu**

1. Kerro tukea hakevasta organisaatiosta, mitä se tekee, mikä on liikevaihto, henkilökunnan määrä, milloin se

 on perustettu ja kuka on omistaja

2. Hankkeen lähtötilanne, millaista ongelmaa on tarkoitus ratkaista

3. Mitkä ovat hankkeen tavoitteet

4. Miten hanke aiotaan toteuttaa

5. Hankkeen aikataulu

6. Hankkeen rahoitussuunnitelma: kassavarat, pankkilainat, omistajien sijoitus jne. Tiedot mahdollisista

 leasingsopimuksista.

7. Hankkeen kustannukset: tärkeimmät hankinnat ja muut kustannukset eriteltynä kustannuskategorioittain

8. Verkostoituminen hankkeessa

9. Hankkeen kiertotaloudelliset vaikutukset

10. Hankkeen innovaatio- ja ympäristövaikutukset

11. Hankkeen työllisyysvaikutukset

12. Avustuksen kannustava vaikutus kiertotalouden edistämiseksi

13. Yhteishankkeessa ilmoitetaan osallistuvat organisaatiot ja heidän roolinsa hankkeessa

**Investointihanke**

Hakemukseen liitetään kannattavuuslaskelma.

Jos investointihanke sisältää uutta teknologiaa, hakemuksessa on selvitettävä teknologian uutuusarvo ja riskit, hankkeen hyödyntämismahdollisuudet ja uuden teknologian aiheuttamat lisäkustannukset. Jos hanke koskee uutta liiketoimintamallia tai palvelua, hakemuksessa on selvitettävä mallin perusteet ja riskit sekä lisäkustannukset.

**Selvityshanke**

Mahdolliset ulkomaanmatkat, osallistumismatkat seminaareihin ja konferensseihin.

**Liite 3**

**OHJE YHTEISHANKKEENA TOTEUTETTAVASTA HANKKEESTA**

Kiertotalouden investointi- ja kehittämishankkeen voi toteutettaa yhteishankkeena. Tällöin tuki myönnetään kahdelle tai useammalle hakijalle yhteisesti ja avustuksensaajat vastaavat hankkeen toteuttamisesta yhteisvastuullisesti.

Kaikkien tuen hakijoiden on täytettävä tuen saajille asetetut edellytykset. Jokainen tuen saaja osallistuu hankkeeseen omalla rahoituksellaan ja osahankkeesta aiheutuvat kustannukset sisällytetään hankkeen kokonaisbudjettiin.

Tukea hakevat kaikki hankkeeseen osallistuvat organisaatiot, jotka valitsevat keskuudestaan yhden päätoteuttajan. Päätoteuttaja toimii hankkeen hallinnoijana ja vastaa yhteydenpidosta työ- ja elinkeinoministeriön kanssa. Hankkeen päätoteuttaja jättää valtionavustuksen rahoitushakemuksen yhteishankkeen toteuttajien puolesta. Hakemuksen liitteenä toimitetaan aiesopimus yhteishankkeen toteuttamisesta (katso ohjeet jäljempänä).

Hankkeen hallinnoijan vastuut:

* rahoitushakemuksen laatiminen ja toimittaminen työ- ja elinkeinoministeriöön (sisältää hankesuunnitelman)
* aiesopimuksen laadinta
* rahoituskokonaisuuden koordinointi ja seuranta (sisältää myös mahdollisten muutosten hakemisen rahoituspäätösteen, aikataulun seuranta)
* hankkeen kokonaisseuranta (sisältää myös de minimis –seurannan koko hankkeen osalta)
* tiedonkulku osallistujien kesken
* yhteydenpito työ- ja elinkeinoministeriöön koko hankkeen osalta
* loppuraportin laadinta ja toimittaminen työ- ja elinkeinoministeriöön (koko hankkeen osalta maksatushakemus, loppuraportti ja muut mahdolliset tiedot)
* tilintarkastuksen toimittaminen koko hankkeen osalta
* valtionavustuksen välittäminen hankkeeseen osallistuville organisaatioille
* kirjanpitoaineiston säilyttäminen hankkeen osalta. Vastaa myös siitä, että muut osallistujat ovat tietoisia kirjanpitomateriaalin säilytysvelvollisuudesta.

Hankkeeseen osallistuvan organisaation vastuut:

* hankkeen hallinnoijan tarvitsemien tietojen toimittaminen rahoitushakemusta varten määräajassa
* aiesopimuksen allekirjoittaminen
* hankesuunnitelman ja rahoituspäätöksen ehtojen noudattaminen
* de minimis –seuranta omalta osalta
* maksatushakemusta ja seurantietoja varten tarvittavien tietojen toimittaminen hallinnoijalle määräajassa (pääkirjanote ja avustuksen saajan vahvistus)
* hankkeeseen liittyvien kirjanpito- ja muiden materiaalien säilyttäminen niin, että tuen käytön valvonta on mahdollista

**Yhteishankkeena toteutettavan hankkeen aiesopimuksessa huomioitavaa:**

Aiesopimus yhteishankkeen toteuttamisesta on toimitettava työ- ja elinkeinoministeriöön valtionavustushakemuksen yhteydessä. Sopimuksen allekirjoittavat kaikki hankkeen toteuttamiseen osallistuvat organisaatiot. Sopimuksen allekirjoittajilla tulee olla edustamansa organisaation nimenkirjoitusoikeus. Nimenkirjoitusoikeudet tulee selvittää sopimuksen liitteenä.

**Sopimuksessa tulee olla vähintään seuraavat asiat:**

* projektin nimi
* hankkeeseen osallistuvat organisaatiot ja hankkeen hallinnoija (kaikki tuensaajat, Y-tunnus, organisaation virallinen nimi ja yhteystiedot, tieto saaduista de minimis -tuista)
* jokaisen hankkeeseen osallistuvan organisaation virallinen allekirjoitus (nimenkirjoitusoikeus vahvistettava)
* osallistujat valtuuttavat hankkeen hallinnoijan allekirjoittamaan rahoitushakemuksen, seurantaraportit ja maksatushakemuksen
* sopimuksen voimassaolo
* sovitaan rahaliikenteestä (kuka maksaa kenelle ja milloin). Rahoituspäätöksessä olevat ehdot on huomioitava tämän lisäksi.
* mainitaan, että toimenpiteet, kustannukset ja rahoitus toteutetaan jokaisen osallistujan osalta sopimuksen liitteenä oleven osallistujakohtaisten sisältökuvausten ja budjettien mukaisesti
* hankintojen osalta mainittava, että noudatetaan lakia julkisista hankinnoista ja rahoituspäätöksen ehtoja
* mainittava, että jokaisella hankkeeseen osallistuvalla organisaatiolla on oltava kirjanpitolain mukainen hankekohtainen kirjanpito. Hankkeeseen liittyvä kirjanpito- ja muu aineisto on säilytettävä rahoituspäätöksen ehtojen mukaisesti.
* maininta ministeriön ja valtiontalouden tarkastusviraston oikeudesta suorittaa valtionavustuslain 16§ mukaisia tarkastuksia kaikkiin hankkeeseen osallistuviin organisaatioihin
* hallinnoijan mahdollinen toimivalta edustaa oikeudellisesti kaikkia tuensaajia